Εμμανουήλ Καραλής

Ο Εμμανουήλ Καραλής (Αθήνα, 20 Οκτωβρίου 1999) είναι Έλληνας αθλητής του άλματος επί κοντώ, χάλκινος Ολυμπιονίκης στους Ολυμπιακούς Αγώνες στο Παρίσι, πρωταθλητής Ελλάδας, με διεθνείς διακρίσεις και μετάλλια σε Παγκόσμιο και σε Ευρωπαϊκό Πρωτάθλημα Κλειστού Στίβου, καθώς και σε Ευρωπαϊκούς Αγώνες. 

Είναι κάτοχος του πανελλήνιου ρεκόρ τόσο σε ανοικτό (6,08 μ.) όσο και σε κλειστό στίβο (6,17 μ.). Τον Μάρτιο του 2025 έγινε ο πρώτος Έλληνας επικοντιστής που κατέκτησε το χρυσό μετάλλιο στο Ευρωπαϊκό Πρωτάθλημα Κλειστού Στίβου. Αυτή τη στιγμή βρίσκεται στην 2η θέση όλων των εποχών στο “κλαμπ των 6 μέτρων”, δηλαδή των αθλητών που έχουν υπερβεί  τα 6 μέτρα.

Ο Καραλής επελέγη από την Ελληνική Ολυμπιακή Επιτροπή ως σημαιοφόρος της ελληνικής αποστολής, μαζί με την αθλήτρια της καλλιτεχνικής κολύμβησης, Ευαγγελία Πλατανιώτη, στην τελετή λήξης των Ολυμπιακών Αγώνων 2024 στο Παρίσι.

 Βιογραφικά στοιχεία 
Γεννήθηκε στην Αθήνα. Ο πατέρας του, Χάρης, κατάγεται από τον Πύργο Ηλείας, ενώ η μητέρα του, Σάρα, είναι από την Ουγκάντα.

 Αθλητική σταδιοδρομία 
Ο Καραλής ανήκει από τον Οκτώβριο του 2021 στο τμήμα στίβου του Ολυμπιακού. Κατά καιρούς συνεργάστηκε με προπονητές όπως ο Βασίλης Μεγαλοοικονόμου, ο Ανδρέας Τσώνης, ο Ουκρανός Βιτάλι Πετρόφ, ο Παναγιώτης Συμεωνίδης και ο πατέρας του Χάρης Καραλής. 

 Επιδόσεις 
Η καλύτερη επίδοσή του τόσο στον ανοιχτό όσο και στον κλειστό στίβο αποτελεί μία από τις κορυφαίες επιδόσεις όλων των εποχών σε παγκόσμιο και ευρωπαϊκό επίπεδο στην κατηγορία κάτω των 18 ετών (U18) σε κάθε τομέα ξεχωριστά, αλλά και συνολικά η επίδοσή του στον ανοιχτό στίβο. Επίσης, ο Καραλής βελτίωσε το Ελληνικό Εθνικό ρεκόρ Παίδων, που ήταν 5,54 μ. από τον ίδιο, και ισοφάρισε το Ελληνικό Εθνικό ρεκόρ Νέων Ανδρών. Η επίδοσή του στον κλειστό στίβο συνιστά παγκόσμιο ρεκόρ στην κατηγορία U20.

Το επιτυχημένο άλμα του στα 5,86 μ., που το πραγματοποίησε στις 18 Φεβρουαρίου 2023 στο Πανελλήνιο Πρωτάθλημα Κλειστού Στίβου, αποτελεί πανελλήνιο ρεκόρ κλειστού στίβου.

Στις 20 Ιουνίου 2024, σε αγώνες στο Μπίντγκοστς της Πολωνίας, ο Καραλής με άλμα στα 5,92 μ. κατέρριψε το πανελλήνιο ρεκόρ που κατείχε με 5,91 μ. ο Κώστας Φιλιππίδης από τις 4 Ιουλίου 2015. Λίγες ημέρες αργότερα, στις 29 Ιουνίου 2024, στο πλαίσιο του πανελληνίου πρωταθλήματος, ο Καραλής κατέρριψε εκ νέου το πανελλήνιο ρεκόρ στον ανοιχτό στίβο, με άλμα στα 5,93 μ..

Στις 25 Αυγούστου 2024, στη διεθνή συνάντηση Diamond League, στη Σιλεσία της Πολωνίας, ο Καραλής κατέρριψε το πανελλήνιο ρεκόρ, με άλμα στα 6 μέτρα και κέρδισε την τρίτη θέση στον αγώνα. Το πανελλήνιο ρεκόρ κατείχε ο ίδιος με επίδοση 5,93 μ..

Στις 31 Ιανουαρίου 2025 μετείχε στο μίτινγκ Perch’Xtrem στην πόλη Καέν της Γαλλίας έκανε νέο Πανελλήνιο ρεκόρ κλειστού στίβου με άλμα στα 5,90 μέτρα

Το Σάββατο 8 Φεβρουαρίου 2025 στο κλειστό του Λοτζ της Πολωνίας έκανε νέο Πανελλήνιο ρεκόρ κλειστού στίβου για μια ακόμη φορά με 5,92 μέτρα. 

Στις 14 Φεβρουαρίου 2025 στο κλειστό στην Uber Arena του Βερολίνου έκανε νέο Πανελλήνιο ρεκόρ κλειστού στίβου για μια ακόμη φορά με 5,94 μέτρα. 

 Εθνικές διακρίσεις 
Σε εθνικό επίπεδο, στον ανοιχτό στίβο, έχει στεφθεί πρωταθλητής Ελλάδας το 2021, το 2022, το 2023 και το 2024.

Στον κλειστό στίβο ο Καραλής κέρδισε την τρίτη θέση στο Πανελλήνιο Πρωτάθλημα Κλειστού Στίβου το 2016, τη δεύτερη θέση σε αυτό του 2017, ενώ στέφθηκε πρωταθλητής το 2018, το 2019, το 2021, το 2022, το 2023, το 2024 και το 2026.

 Διεθνείς διακρίσεις 

 Σε μικρότερες ηλικίες 
Έχει συμμετοχές σε ένα Παγκόσμιο Πρωτάθλημα Στίβου U18, του 2015 και σε δύο Βαλκανικούς Αγώνες Κλειστού Στίβου, το 2015 και το 2016. 

Μια πρώτη μεγάλη διάκρισή του ήταν το χάλκινο μετάλλιο στο Παγκόσμιο Πρωτάθλημα Στίβου U18 το 2015 που πραγματοποιήθηκε στο Κάλι της Κολομβίας, με επίδοση 5,20 μ..https://www.redbull.com/gr-el/athlete/emmanuel-karalis-epi-konto

Τον Ιούλιο του 2016 κατέκτησε το χρυσό μετάλλιο στο Πανευρωπαϊκό Πρωτάθλημα Στίβου κάτω των 18 ετών στην Τιφλίδα της Γεωργίας, με επίδοση 5,45 μ..

Τον Ιούλιο του 2019 κέρδισε το ασημένιο μετάλλιο στο Πανευρωπαϊκό Πρωτάθλημα κάτω των 23 ετών στο Γκέβλε της Σουηδίας, με επίδοση 5,60 μ..

Τον Σεπτέμβριο του 2019 κατέλαβε την πρώτη θέση στους Βαλκανικούς Αγώνες στο Πράβετς της Βουλγαρίας, με επίδοση 5,66 μ..

Τον Ιούνιο του 2021 κατέλαβε και πάλι την πρώτη θέση στους Βαλκανικούς Αγώνες στο Σμεντέρεβο της Σερβίας, με επίδοση 5,70 μ..

Τον Ιούλιο του 2021 κέρδισε το ασημένιο μετάλλιο στο Πανευρωπαϊκό Πρωτάθλημα Στίβου κάτω των 23 ετών στο Ταλίν της Εσθονίας, με επίδοση 5,65 μ..

 Πρώτη συμμετοχή σε Ολυμπιακούς Αγώνες 
Το 2021 συμμετείχε για πρώτη φορά σε Ολυμπιακούς Αγώνες στο Τόκιο της Ιαπωνίας όπου κατέκτησε την 4η θέση με επίδοση 5,80Emmanouil KARALIS, olympics.com. Ακόμα συμμετείχε στους Ολυμπιακούς Αγώνες στο Παρίσι της Γαλλίας το 2024 όπου κατέκτησε το χάλκινο μετάλλιο στην Τρίτη θέση με επίδοση 5,90m..

 Διεθνείς επιτυχίες μεταξύ των Ολυμπιακών Αγώνων 
Τον Μάρτιο του 2023 κέρδισε το ασημένιο μετάλλιο στο Ευρωπαϊκό Πρωτάθλημα Κλειστού Στίβου στην Κωνσταντινούπολη της Τουρκίας, με άλμα στα 5,80 μ.. Το πρώτο του μετάλλιο σε μεγάλη διοργάνωση. 

Τον Ιούνιο του 2023 κατέκτησε τη 2η θέση και το ασημένιο μετάλλιο στο Ευρωπαϊκό Πρωτάθλημα Ομάδων, που διεξήχθη στο πλαίσιο των Ευρωπαϊκών Αγώνων, στην Πολωνία, πάλι με επίδοση 5,80 μ.. 

Τον Μάρτιο του 2024, με άλμα στα 5,85 μ., κατέκτησε το χάλκινο μετάλλιο στο Παγκόσμιο Πρωτάθλημα Κλειστού Στίβου στην Γλασκώβη, το πρώτο του μετάλλιο σε παγκόσμιο επίπεδο πέραν των διοργανώσεων μικρότερων ηλικιών.

Ήδη από τον Αύγουστο του 2023 έχει κερδίσει την πρόκριση στους Θερινούς Ολυμπιακούς Αγώνες του Παρισιού, όπου και πραγματοποίησε την δεύτερη συμμετοχή του σε Ολυμπιακούς Αγώνες.

Τον Ιούνιο του 2024, με άλμα στα 5,87 μ., που αποτέλεσε ατομικό ρεκόρ, κατέκτησε το ασημένιο μετάλλιο στο Ευρωπαϊκό Πρωτάθλημα Στίβου στη Ρώμη, το πρώτο του μετάλλιο στην διοργάνωση.

Τον Αύγουστο του 2024, στους Ολυμπιακούς Αγώνες στο Παρίσι της Γαλλίας κατέκτησε το χάλκινο μετάλλιο, με άλμα στα 5,90 μ..

Το Μάρτιο του 2025 κέρδισε το χρυσό μετάλλιο στο Ευρωπαϊκό Πρωτάθλημα Κλειστού Στίβου στο Άπελντοορν της Ολλανδίας, με άλμα στα 5,90 μ..

 Προσωπικά ρεκόρ 

 Άλμα επί κοντώ (ανοικτός) – 6,08 μ. (Βόλος 2025)
 Άλμα επί κοντώ (κλειστός) – 6,17 μ. (Αθήνα 2026)

 Επιτεύγματα 
 Εθνικές διοργανώσεις 

2014Πανελλήνιο Πρωτάθλημα Στίβου U18Λάρισα 3οςΆλμα επί κοντώ 4,65Πανελλήνιο Πρωτάθλημα Στίβου U18 2014 - Αποτελέσματα, segas.gr, Ανακτήθηκε 8 Μαρτίου 20162015Πανελλήνιο Πρωτάθλημα Κλειστού ΣτίβουΠειραιάς4οςΆλμα επί κοντώ5,05Πανελλήνιο Πρωτάθλημα Κλειστού Στίβου 2015 - Αποτελέσματα, segas.gr, Ανακτήθηκε 8 Μαρτίου 2016 2015Πανελλήνιο Πρωτάθλημα Στίβου U20Σέρρες 1οςΆλμα επί κοντώ5,10Πανελλήνιο Πρωτάθλημα Στίβου U20 2015  - Αποτελέσματα, segas.gr, Ανακτήθηκε 8 Μαρτίου 2016 2016Πανελλήνιο Πρωτάθλημα Κλειστού ΣτίβουΠειραιάς 3οςΆλμα επί κοντώ5,53Πανελλήνιο Πρωτάθλημα Κλειστού Στίβου 2016 - Αποτελέσματα, segas.gr, Ανακτήθηκε 8 Μαρτίου 2016 2018Πανελλήνιο Πρωτάθλημα Κλειστού ΣτίβουΠειραιάς 1οςΆλμα επί κοντώ5,78Παγκόσμιο ρεκόρ εφήβων ο Καραλής με 5.78μ , naftemporiki.gr, Ανακτήθηκε 11 Φεβρουαρίου 2018 2023Πανελλήνιο Πρωτάθλημα Κλειστού Στίβου Ν. Φάληρο 1οςΆλμα επί κοντώ5,86 2026Πανελλήνιο Πρωτάθλημα Κλειστού Στίβου Παιανία 1οςΆλμα επί κοντώ6,17 

 Διεθνείς διοργανώσεις 
Εκπροσωπώντας την 2015Βαλκανικοί Αγώνες Κλειστού ΣτίβουΚωνσταντινούπολη, Τουρκία5οςΆλμα επί κοντώ  4,90Βαλκανικοί Αγώνες Κλειστού Στίβου 2015 - Αποτελέσματα - Άλμα επί κοντώ , balkan-athletics.eu, Ανακτήθηκε 8 Μαρτίου 2016 Παγκόσμιο Πρωτάθλημα Στίβου U18Κάλι, Κολομβία 3οςΆλμα επί κοντώ 5,20Παγκόσμιο Πρωτάθλημα Στίβου U18 2015 - Αποτελέσματα , cali2015.co, Ανακτήθηκε 8 Μαρτίου 2016 2016Βαλκανικοί Αγώνες Κλειστού ΣτίβουΚωνσταντινούπολη, Τουρκία 2οςΆλμα επί κοντώ 5,20Βαλκανικοί Αγώνες Κλειστού Στίβου 2016 - Αποτελέσματα , balkan-athletics.eu, Ανακτήθηκε 8 Μαρτίου 2016 Ευρωπαϊκό Πρωτάθλημα Στίβου U18Τιφλίδα, Γεωργία 1οςΆλμα επί κοντώ 5,45Ευρωπαϊκό Πρωτάθλημα Στίβου Παίδων/Κορασίδων 2016 - Αποτελέσματα, tbilisi2016.com, Ανακτήθηκε 18 Ιουλίου 2016 Παγκόσμιο Πρωτάθλημα Στίβου U20Μπιντγκόστς, Πολωνία 4οςΆλμα επί κοντώ 5,402018Παγκόσμιο Πρωτάθλημα ΚλειστούΜπέρμιγχαμ, Ηνωμένο Βασίλειο 5οςΆλμα επί κοντώ 5,802019Ευρωπαϊκό Πρωτάθλημα ΚλειστούΓλασκώβη, Ηνωμένο Βασίλειο 4οςΆλμα επί κοντώ 5,65Ευρωπαϊκό Πρωτάθλημα Κ23Γέβλε, Σουηδία 2οςΆλμα επί κοντώ 5,60Βαλκανικοί Αγώνες ΣτίβουΠράβετς, Βουλγαρία 1οςΆλμα επί κοντώ5,66Παγκόσμιο ΠρωτάθλημαΝτόχα, Κατάρ 15ος (π)Άλμα επί κοντώ5,602021Βαλκανικοί Αγώνες ΣτίβουΣμεντέρεβο, Σερβία 1οςΆλμα επί κοντώ5,70Ευρωπαϊκό Πρωτάθλημα Στίβου Κ23Ταλίν, Εσθονία 2οςΆλμα επί κοντώ5,65Ολυμπιακοί ΑγώνεςΤόκιο, Ιαπωνία 4οςΆλμα επί κοντώ 5,802023Ευρωπαϊκό Πρωτάθλημα Κλειστού ΣτίβουΚωνσταντινούπολη, Τουρκία 2οςΆλμα επί κοντώ 5,80Ευρωπαϊκό Πρωτάθλημα Ομάδων Ευρωπαϊκοί Αγώνες Χορζόφ, Πολωνία 2οςΆλμα επί κοντώ 5,802024Παγκόσμιο Πρωτάθλημα Κλειστού Στίβου Γλασκώβη, Ηνωμένο Βασίλειο 3οςΆλμα επί κοντώ 5,85Ευρωπαϊκό Πρωτάθλημα Στίβου Ρώμη, Ιταλία 2οςΆλμα επί κοντώ 5,87Ολυμπιακοί Αγώνες Παρίσι, Γαλλία 3οςΆλμα επί κοντώ 5,902025Ευρωπαϊκό Πρωτάθλημα Κλειστού Στίβου Άπελντοορν, Ολλανδία 1οςΆλμα επί κοντώ 5,90

 Παραπομπές 

 Εξωτερικοί σύνδεσμοι 
 Εμμανουήλ Καραλής προφίλ στην IAAF

Κατηγορία:Έλληνες αθλητές του άλματος επί κοντώ
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Έλληνες αφρικανικής καταγωγής
Κατηγορία:Νικητές Ανερχόμενου Αστεριού της Χρονιάς των Βαλκανίων
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Έλληνες χάλκινοι Ολυμπιονίκες
Κατηγορία:Χάλκινοι Ολυμπιονίκες του στίβου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες